Четирите споразумения или Практическо ръководство за лична свобода - Виделей\nЧетирите споразумения или Практическо ръководство за лична свобода\nили Толтекска книга на мъдростта от Дон Мигел Руис\nПреди хиляди години толтеките били известни из цяло Южно Мексико като “жени и мъже на познанието“. Антрополозите говорят за тях като за нация или раса, но всъщност това било общност от учени и творци, изучаващи и съхраняващи познанието и духовните практики на древните. Събирали се като учители (нагуали) и ученици в Теотихуакан, древния град на пирамидите край Мексико Сити, известен като мястото, където „Човекьт става Бог“.\nВ течение на векове нагуалите били принудени да крият древната мъдрост и да поддържат съществуването й в тайна. Европейското нашествие и честите злоупотреби с личната сила от страна на някои ученици довели до необходимостта знанието да се крие от неподготвените да го използват мъдро или от онези, които биха могли преднамерено да злоупотребят с него за лична изгода.\nЗа щастие, езотеричното толтекско познание се запазило и се предавало от поколение на поколение от различни родове нагуали. Макар и да останали в тайна в продължение на стотици години, древните пророчества предсказали настъпването на ера, когато древната мъдрост трябва да бъде върната на хората. Сега дон Мигел Руис, нагуал от рода на Рицаря на Орела, е насочен да сподели с нас могъщите учения на толтеките.\nТолтекското познание произлиза от универсалния източник на истината, като всички останали свещени езотерични традиции по целия свят. Въпреки че не е религия, то почита всички духовни учители, проповядвали на Земята. Макар и духовно по същността си, по-точното му описание е начин на живот, който се отличава с бързо постигане на щастие и любов.\nЕдин ден, докато спял в една пещера, сънувал, че вижда собственото си спящо тяло. Излязъл от пещерата в нощ на новолуние. Небето било ясно, обсипано с милиони звезди. Тогава вътре в него се случило нещо, което променило живота му завинаги. Погледнал ръцете си, опипал тялото си и чул собствения си глас да казва: „Аз съм направен от светлина; аз съм направен от звезди“.\nПогледнал отново звездите и осъзнал, че не звездите създават светлината, а по-скоро светлината създава звездите. „Всичко е направено от светлина – рекъл той – и междинното пространство не е празно“. И разбрал, че всичко съществуващо всъщност е едно живо същество, а светлината е вестоносецът на живота, защото е жива и съдържа цялата информация.\nПосле осъзнал, че макар да е направен от звезди, той не е тези звезди. „Аз съм междузвездието“, помислил си той. Така че нарекъл звездите тонал, а светлината по-между им – нагуал, и си дал сметка, че онова, което създава хармонията и пространството между двете, е Животът или Намерението. Без живота тоналът и нагуалът не могат да съществуват. Животът е силата на абсолютното, върховното, Творецът, който създава всичко. Ето какво открил: всичко съществуващо е проява на единното живо същество, което наричаме Бог. Всичко е Бог. И стигнал до извода, че човешкото възприятие е само светлина, възприемаща светлина. Освен това осъзнал, че материята е огледало – всичко е огледало, отразяващо светлината и създаващо от нея образи – и светът на илюзията, Сънят, е досущ като мъгла, която не ни позволява да видим истинската си същност. „Истинската ни същност е чиста любов, чиста светлина“, —казал той.\nТой открил, че е огледало за останалите хора, огледало, в което виждал себе си. „Всеки е огледало“, казвал той. Виждал себе си във всекиго, но никой не виждал в него себе си. И той разбрал, че всички сънуват, но без да го съзнават, без да знаят какво представляват всъщност. Не можели да видят себе си в него, защото между огледалата съществувала стена от мъгла или дим, съставена от тълкуванията на образи от светлина – Сънят на хората.\nСънуването е основната функция на ума и умът сънува двадесет и четири часа в денонощие. Той сънува, когато мозъкът е буден и когато мозъкът спи. Разликата е, че когато мозъкът е буден, съществува материална рамка, която ни кара да възприемаме предметите линейно. Когато заспим, не разполагаме с рамката и сънят има склонността постоянно да се променя.\nИзползвайки вниманието си, ние сме изучили цяла реалност, цял сън. Научили сме се как да се държим в обществото: на какво да вярваме и на какво – не; кое е приемливо и кое – неприемливо; кое е добро и кое -лошо; кое е красиво и кое е грозно; кое е правилно и кое – неправилно. Всичко вече е там – цялото това знание, всичките правила и представи за това как да се държим в света.\nВ училище сте седели на малко столче и сте слушали внимателно на какво ви учи учителят. В църквата сте внимавали какво ви казва свещеникът или проповедникът. Същото важи и по отношение на мама и татко, братята и сестрите: всички те са се опитвали да привлекат вниманието ви. Ние също се научаваме да привличаме вниманието на другите хора и развиваме почти непреодолима потребност за внимание. Децата се съревновават за вниманието на родителите си, на учителите си и на своите приятели. „Виж ме! Виж какво правя! Ей, аз съм тук!“ Нуждата от внимание става много силна и продължава в зрелостта. Външният сън приковава вниманието ни и ни учи на какво да вярваме, започвайки с езика, на който говорим. Езикът е кодът за разбиране и общуване между хората. Всяка буква, всяка дума в езика е споразумение. Наричаме това страница в книга; думата страница е споразумение, което разбираме. След като сме разбрали кода, вниманието ни е привлечено и енергията е преминала от един човек в друг.\nНе вие сте избрали да говорите английски. Не сте избрали религията си и моралните си ценности – те вече са били тук, преди да се родите. Никога не сме имали възможността да избираме в какво да вярваме или на какво да не вярваме. Никога не сме избирали дори и най-маловажните от тези споразумения. Не сме избрали дори собственото си име.\nКато деца не сме имали възможността да избираме убежденията си, но сме се съгласили с информацията, предадена ни от съня на планетата чрез другите хора. Единственият начин за съхраняване на информация е чрез споразумение, чрез съгласие. Външният сън може да привлече вниманието ни, но ако не се съгласим, ние не запазваме информацията. Съгласим ли се обаче, започваме да вярваме и това се нарича вяра. Да имаш вяра означава да вярваш безусловно.\nАз наричам този процес опитомяване на хората. Посредством него ние се научаваме как да живеем и как да сънуваме. При човешкото опитомяване информацията от външния сън се предава на вътрешния, формирайки целия ни мироглед. Първо учат детето да назовава предметите: мама, татко, мляко, бутилка. Ден след ден, вкъщи, в училище, в църквата и от телевизията ни казват как да живеем, кой тип поведение е приемливо. Външният сън ни учи как да бъдем хора. Имаме цялостна престава какво е „жена“ и какво е „мъж“. Научаваме се също така да съдим: да съдим себе си, да съдим другите, да съдим ближните си.\nДецата се дресират по същия начин, по който дресираме куче, котка или друго животно. За да научим кучето на нещо, ние го наказваме и го награждаваме. Дресираме децата си, макар да ги обичаме безкрайно, по същия начин, по който дресираме всяко домашно животно: чрез системата от наказания и награди. Казват ни: “добро момче“ или „добро момиче“, когато правим онова, което мама и татко искат да направим. В противен случай сме „лошо момиче“ или „лошо момче“.\nКогато сме престъпвали правилата, са ни наказвали; когато сме ги спазвали – сме получавали награда. Наказвали са ни много пъти на ден и са ни награждавали много пъти на ден. Скоро сме започнали да се боим от наказанията, както и да не би да не получим награда. Наградата е вниманието на родителите ни или на други хора – братята и сестрите, учителите, приятелите. Скоро развиваме потребността да привличаме вниманието на другите, за да си получим наградата.\nНаградата е приятна и ние продължаваме да правим онова, което другите искат от нас, за да я получим. Заради страха от наказанието и лишаването от награда започваме да се преструваме на такива, каквито не сме, само за да угодим на околните, само за да бъдем достатъчно добри за някой друг. Опитваме се да се харесаме на мама и на татко, на учителите в училище, на църквата и така започваме да играем роля. Преструваме се на такива, каквито не сме, от страх да не бъдем отхвърлени. Страхът да не бъдеш отхвърлен се превръща в страх от това, че не си достатъчно добър. Накрая се превръщаме в някой, който не сме. Ставаме копие на убежденията на мама, убежденията на татко, убежденията на обществото и религиозните вярвания.\nВсичките ни естествени наклонности се изгубват в процеса на опитомяване. И когато станем достатъчно големи, за да започне умът ни да разсъждава, научаваме думата „не“. Възрастните казват: „Не прави това, не прави онова“. Ние въставаме и заявяваме: „Не!“ Бунтуваме се, защото браним свободата си. Искаме да бъдем самите себе си, но сме много малки, а възрастните – големи и силни. След известно време започваме да се боим, защото знаем, че всеки път, когато направим нещо не както трябва, получаваме наказание.\nОпитомяването е толкова могъщо, че в определен момент от живота вече не ни е нужен опитомител. Нямаме нужда от мама или татко, училището или църквата, за да ни опитомяват. Дресирани сме толкова добре, че се превръщаме в свой собствен дресъор. Ние сме самодресиращо се животно. Сега можем да се опитомяваме съгласно заложения в нас мироглед и посредством същата система от наказания и награди. Наказваме се, когато престъпваме правилата на системата си от вярвания; награждаваме се, когато сме „добро момче“ или „добро момиче“.\nМирогледът напомня управляващ ума ни кодекс. Всичко в този кодекс е наша безпрекословна истина. Съобразяваме преценките си с него, даже и вътрешната ни природа да протестира. Дори и моралните закони като Десетте Божи Заповеди са заложени в ума ни в процеса на опитомяване. Едно след друго, всички тези споразумения стават част от кодекса и управляват съня ни.\nВ умовете ни има нещо, което преценява всичко и всички, включително времето, кучето, котката -всичко. Вътрешният Съдник използва съдържанието на кодекса, за да прецени всичко, което правим и не правим, мислим и не мислим, чувстваме и не чувстваме. Всичко се подчинява на тиранията на този Съдник. Всеки път, когато сторим нещо, престъпващо кодекса, Съдникът ни обявява за виновни, заслужаващи наказание и длъжни да изпитваме срам. Това се случва много пъти на ден, ден след ден през всичките години от живота ни.\nЕдна друга част от нас е подложена на осъждане и тази част се нарича жертвата. Жертвата понася обвиненията, вината и срама. Това е онази част от нас, която казва: „Горкият аз, не съм достатъчно добър, не съм достатъчно умен, не съм достатъчно привлекателен, не заслужавам любов, тежко ми“. Големият Съдник се съгласява и казва: „Да, не си достатъчно добър“. И всичко това е основано на мироглед, който никога не сме избирали. Той е толкова силен, че дори години по-късно, когато се запознаем с нови концепции и се опитаме да вземаме собствени решения, откриваме, че убежденията ни продължават да ръководят живота ни. Всичко, което е в разрез с кодекса, предизвиква странно усещане в слънчевия ви сплит и то се нарича страх. Нарушаването на правилата в кодекса отваря емоционалните ви рани и реакцията ви е да произведете емоционална отрова. Тъй като всичко в кодекса се приема за вярно, всяко предизвикателство към убежденията ви ви изпълва с несигурност. Дори кодексът да греши, той ви кара да се чувствате сигурни.\nЕто защо ни е необходима голяма смелост, за да въстанем срещу собствените си убеждения. Защото дори да знаем, че не сме ги избрали, истината е, че сме се съгласили с всички тях. Споразумението е толкова силно, че дори да се убедим в неговата погрешност, изпитваме вината и срама, възникващи при нарушаването на тези правила.\nТочно както правителството разполага със закони, управляващи колективния сън, нашите убеждения са кодексът, управляващ индивидуалния ни сън. Всички тези закони съществуват в ума ни, ние им вярваме и Съдникът в нас основава всичко на тези правила. Съдникът отсъжда и жертвата понася вината и наказанието. Но кой казва, че в този сън има справедливост? Истинската справедливост е да плащаш само веднъж за сторената грешка. Истинската несправедливост е да плащаш повече от веднъж за сторената грешка.\nКолко пъти плащаме за една грешка? Отговорът е -хиляди пъти. Човекът е единственото животно на земята, което плаща хиляди пъти за същата грешка. Останалите животни плащат по веднъж за всяка направена грешка. Но не и ние. Ние имаме могъща памет. Правим грешка, осъждаме се, намираме се за виновни и се наказваме. Ако съществува справедливост, това би било достатъчно; не е необходимо да го правим отново. Но всеки път, когато си спомним, ние отново се съдим, отново се чувстваме виновни и се наказваме отново и отново и отново. Ако имаме съпруг или съпруга, той също ни напомня за грешката, така че да можем отново да се осъдим, да се накажем и да се почувстваме виновни. Нима това е честно?\nПо колко пъти принуждаваме съпрузите, децата или родителите си да плащат за същата грешка? Всеки път, когато си спомним за грешката, ние отново ги обвиняваме и им изпращаме всичката емоционална отрова, породена от несправедливостта, и после ги принуждаваме отново да платят за грешката. Справедливост ли е това? Съдникьт в ума греши, защото системата от вярвания, кодексът греши. Целият сън почива върху фалшив закон. Деветдесет и девет процента от складираните в умовете ни убеждения не са нищо друго, освен лъжи, и ние страдаме, защото вярваме на всички тези лъжи.\nАко сравним съня на човешкото общество с описанието на ада във всички световни религии, откриваме, че са абсолютно еднакви. Религиите рисуват ада като място на наказание, място на страх, болка и страдание, място, където огънят те изгаря. Огънят е породен от —произтичащите от страха емоции. Винаги, когато изпитваме гняв, ревност, завист или омраза, ние усещаме изгарящия ни огън. Живеем в адски сън.\nАко приемем ада за състояние на ума, тогава той е навсякъде около нас. Другите може да твърдят, че ако не правим, каквото са ни казали да правим, ще отидем в ада. Не е вярно! Ние вече сме в ада, включително и онези, които ни заплашват. Никой не може да изпрати някого в ада, защото вече сме в него. Наистина, другите могат да направят ада още по-лош. Но само ако го позволим.\nВсеки човек си има свой собствен индивидуален сън и също като колективния сън, той често се управлява от страха. Учим се да сънуваме ада в собствения си живот, в индивидуалния си сън. Разбира се, тези страхове се проявяват по различни начини при всеки човек, но всички изпитваме гняв, ревност, омраза, завист и други негативни емоции. Индивидуалният ни сън може да се превърне в постоянен кошмар, в който страдаме и живеем в страх. Но не е необходимо да сънуваме кошмари. Можем да се насладим на приятен сън.\nЦялото човечество търси истина, справедливост и красота. Обречени сме вечно да търсим истината, защото вярваме само в складираните в умовете ни лъжи. Търсим справедливост, защото в системата ни от вярвания няма справедливост. Търсим красота, защото, независимо колко красив е човекът, ние не вярваме, че той притежава красота. И продължаваме да търсим и да търсим, когато всичко е вече вътре в нас. Няма истина, която да открием. Тя е навсякъде около нас, но поради складираните в умовете ни споразумения и убеждения сме неспособни да я видим.\nНе виждаме истината, защото сме слепи. Заслепяват ни всички онези фалшиви убеждения в нашите умове. Изпитваме необходимост да бъдем прави и да изкараме другите криви. Доверяваме се на онова, в което вярваме, и нашите убеждения ни обричат на страдание. Сякаш живеем в мъгла, която не ни позволява да видим по-далеч от носа си. Живеем в мъгла, която дори не е реална. Тази мъгла е сън, собственият ви сън за живота -убежденията ви, всичките ви представи за вашата същност, всичките ви споразумения с другите, със себе си и дори с Бог.\nЦелият ви ум е мъгла, която толтеките наричат митоте. Умът ви е сън, в който хиляди хора говорят едновременно и никой никого не разбира. Това е състоянието на човешкия ум – едно голямо митоте и заради това голямо митоте не можете да видите истинската си същност. В Индия митоте наричат майя, което означава илюзия. Това е представата на личността за „Аз съм“. Всичко, което вярвате за себе си и за света, всичките представи и програми в ума ви, са митоте. Не можем да видим кои сме всъщност; не можем да осъзнаем, че не сме свободни. — Ето защо хората се съпротивляват на живота. Да бъдеш жив е най-големият страх на човека. Смъртта не е най-страшното за нас; най-големият ни страх е да поемем риска да бъдем живи – риска да бъдем живи и да изразяваме истинската си същност. Да бъдеш самия себе си е най-големият страх на човека. Научили сме се да живеем, опитвайки се да удовлетворим изискванията на другите. Научили сме се да живеем според представите на други хора от страх, че няма да ни приемат и няма да бъдем достатъчно добри за някой друг.\nВ процеса на опитомяване формираме представата си за съвършенство, за да се опитаме да бъдем достатъчно добри. Представяме си какви трябва да бъдем, за да ни приемат всички. Упорито се стараем да угодим на хората, които ни обичат – на мама и татко, на по-големите братя и сестри, на свещениците и на учителите. Опитвайки се да бъдем достатъчно добри за тях, ние си създаваме представа за съвършенството, но не отговаряме на тази престава. Никога няма да бъдем съвършени от тази гледна точка. Никога!\nТъй като не сме съвършени, ние отхвърляме самите себе си. Равнището на самоотхвърляне зависи от това колко добре са успели възрастните да разрушат нашата цялостност. След опитомяването вече не става въпрос за това дали си достатъчно добър за някой друг. Ние не сме достатъчно добри за себе си, защото не отговаряме на собствената си представа за съвършенство. Не можем да си простим, че не сме онова, което желаем да бъдем, или по-скоро онова, което вярваме, че трябва да бъдем. Не можем да си простим, че не сме сьвършени.\nЗнаем, че не сме онова, което вярваме, че трябва да бъдем, и затова се чувстваме фалшиви, разочаровани и безчестни. Опитваме се да се скрием и играем роля. В резултат се чувстваме неавтентични и носим социални маски, за да попречим да другите да го забележат. Ужасно се боим да не би някой да забележи, че не сме онова, на което се правим. Преценяваме и другите съгласно представата си за съвършенство и, съвсем естествено, те също не отговарят на очакванията ни.\nУнижаваме се само за да угодим на околните. Дори вредим на физическите си тела само и само да бъдем приети от другите. Виждаме младежи, които взимат наркотици, за да не бъдат отхвърлени от връстниците си. Те не разбират, че проблемът е в собственото им самоотхвърляне. Отхвърлят себе си, защото не са онова, на което се правят. Искат да бъдат някакви, но не са, и затова се срамуват и се чувстват виновни. Хората непрестанно се самонаказват, защото не са онова, което вярват, че трябва да бъдат. Самоизмъчват се и предизвикват и другите да ги измъчват.\nНо никой не ни измъчва така, както се измъчваме самите ние и именно Съдникът, жертвата и системата от вярвания ни принуждават да го правим. Да, има хора, които казват, че съпругът, съпругата, майка им или баща им ги е малтретирал, но вие знаете, че ние малтретираме себе си много повече. Вътрешният ни съдия е най-лошият от всички съдии. Ако направим грешка пред хората, опитваме се да я отречем и прикрием. Но щом останем сами, Съдникът се изправя в цялата си сила, чувството за вина става нетърпимо и ние се чувстваме ужасно глупави, лоши или жалки.\nНикой в живота ви не ви е унижавал повече, отколкото сте се унижавали сами. И границата на самоунижението ви е точно границата на унижението, което ще търпите от някой друг. Ако някой ви унижава малко повече, отколкото се унижавате сами, вероятно ще го напуснете. Но ако ви унижава малко по-малко, отколкото се унижавате сами, вероятно ще продължите връзката и ще търпите до безкрай.\nАко стигате до крайности в самоунижението, може дори да търпите някой, който ви бие, оскърбява и се държи с вас като с отрепка. Защо? Защото вътрешно си казвате: „Аз го заслужавам. Този човек ми прави услуга като е с мен. Не заслужавам любов и уважение. Не съм достатъчно добър“.\nИмаме нужда да бъдем приемани и обичани от другите, но не можем да приемем и обичаме себе си. Колкото по-голяма е любовта ни към самите нас, толкова по-малко ще се самоизмъчваме. Самоизмъчването идва от самоотхвърлянето, а самоотхвърлянето – от представата ни за съвършенството и непостижимостта на този идеал. Представата ни за съвършенство е причина и да се самоотхвърляме и да не приемаме и себе си, и другите такива, каквито са.\nИма хиляди споразумения, които сте сключили със себе си, с другите хора, със съня си за живота, с Бог, с обществото, с родителите, със съпруга и с децата си. Но най-важни са споразуменията, сключени със самия себе си. В тях заявявате кой сте, какво чувствате, в какво вярвате и как ще се държите. Резултатът е онова, което наричате своя индивидуалност. В тези споразумения вие казвате: „Ето какво представлявам. Ето в какво вярвам. Мога да правя определени неща, други – не. Това е реалност; онова – фантазия; това е възможно, онова – невъзможно“.\nЕдно споразумение не е голям проблем, но много наши споразумения ни карат да страдаме, да се проваляме в живота. Ако искате животът ви да е изпълнен с радост и удовлетворение, трябва да намерите смелостта да сложите край на тези почиващи върху страха споразумения и да поискате обратно личната си сила. Почиващите върху страх споразумения изискват изразходване на много енергия, докато почиващите върху любовта ни помагат да съхраним енергията си и дори -да я увеличим.\nВсеки от нас е роден с определено количество лична сила, която презареждаме всекидневно чрез почивка. За съжаление, цялата ни лична енергия отива първо за създаването на тези споразумения и после – за спазването им. Всички създадени споразумения изсмукват личната ни сила и в резултат на това се чувстваме безсилни. Имаме сила колкото да изкараме някак деня, защото по-голямата част от нея ни отива за спазване на споразуменията, които ни държат в плен на планетарния сън. Как да променим съня за живота си, след като нямаме сили да променим дори и най-маловажното споразумение?\nАко осъзнаем, че животът ни се управлява от нашите споразумения, а не харесваме съня за живота си, значи трябва да променим споразуменията. Когато най-сетне сме готови за предприемането на тази стъпка, четири могъщи споразумения ще ни помогнат да сложим край на почиващите върху страха и пресушаващи енергията ни споразумения.\nСлед прекратяването на всяко споразумение вие си възвръщате цялата енергия, използвана за неговото създаване. Ако възприемете тези четири нови споразумения, те ще засилят личната ви сила дотолкова, че да можете да промените цялата система на старите си споразумения.\nНеобходима ви е много силна воля, за да приемете Четирите Споразумения – но ако започнете да ги спазвате, животът ви ще се промени до неузнаваемост. Ще видите как драмата на ада изчезва пред очите ви. Вместо да живеете в съня за ада, ще създадете нов сън – вашия личен\nПървото споразумение е: Бъди безгрешен в словото си. Звучи съвсем просто, но е извънредно могъщо. Защо словото? Вашето слово е силата, която трябва да създадете. Вашето слово е дар от самия Бог. В Евангелието от Йоана се казва следното за сътворението на света: „В началото беше Словото и Словото беше у Бога и Бог беше Словото“. Чрез словото изразявате съзидателната си сила. Именно чрез словото давате израз на всичко. Независимо на какъв език говорите, намеренията ви се осъществяват посредством словото. Онова, което сънувате, чувствате и представлявате, ще се прояви чрез словото.\nВсеки човек е магьосник и може да направи магическо заклинание на някого чрез словото си или да го освободи от заклинание. Ние постоянно правим заклинания чрез мненията си. Пример: виждам приятел и изразявам току-що появило се в ума ми мнение. Казвам му: ,Дммм! Имаш вида на човек, които развива рак“. Ако се вслуша в думите ми и се съгласи, до една година той ще се разболее от рак. Такава е силата на словото.\nВ периода на опитомяването ни нашите родители, братя и сестри са изразявали мненията си за нас, без дори да се замислят. Ние сме приемали тези мнения и в резултат сме живели в страх, като този, че не ни бива в плуването или в спорта, или в писането. Някой изразява мнението си и заявява: „Виж колко е грозно това момиче!“ Момичето го чува, приема, че е грозно и расте с мисълта за грозотата си. Няма никакво значение колко красиво може да е всъщност; докато спазва споразумението, то ще вярва, че е грозно. Магията тежи над него.\nПривличайки вниманието ни, словото може да проникне в ума ни и да промени убежденията ни към по-добро или към по-лошо. Друг пример: вярвате, че сте глупави и сте го вярвали, откакто се помните. Това споразумение може да бъде много коварно и да ви принуждава да правите много неща само, за да докажете глупостта си. Правите нещо и си мислите: „Ще ми се да бях умен, но сигурно съм глупав, иначе не бих го направил“. Умът поема в стотици различни посоки и ние можем да прекараме дни в капана на убедеността в собствената си глупост.\nПосле един ден някой привлича вниманието ви и, отново използвайки словото, ви дава да разберете, че не сте глупави. Вие вярвате на казаното от този човек и сключвате ново споразумение. В резултат на това вече не се чувствате глупави и не се държите като такива. И обратно, ако вярвате, че сте глупави и някой привлече вниманието ви и заяви: „Да, наистина си най-големият глупак, когото някога съм срещал“, споразумението се подсилва и става още по-могъщо.\nДа видим какво означава думата безгрешност. Безгрешност означава „без грях“. Безгрешен идва от латинското pecatus, което означава „грях“. Наставката im в „impeccable“ означава „без“, значи смисълът на цялата дума е „без грях“. Религиите говорят за грях и грешници, но нека видим какво Всъщност означава да грешиш. Грях е всяка постъпка срещу самия себе си. Всичко, което чувствате, вярвате или казвате срещу самите себе си, е грях. А вие действате срещу себе си, когато се самоосъждате или самообвинявате за нещо. Да бъдеш без грях е тъкмо обратното. Да бъдеш безгрешен означава да не вървиш срещу самия себе си. Когато си безгрешен, поемаш отговорността за действията си, но не се съдиш или виниш.\nОт тази гледна точка цялата концепция за греха се променя от нещо, свързано с морала или религията, в нещо свързано със здравия разум. Грехът започва със себеотхвърлянето. Това е най-големият грях, който човек може да извърши. Съгласно религиозната терминология себеотхвърлянето е „смъртен грях“, който води до смърт. Безупречността, от друга страна, утвърждава живота.\nЕто например, имаше една жена – интелигентна, с много добро сърце. Тя обожаваше и обичаше безкрайно дъщеря си. Една вечер майката се върнала у дома след много тежък ден в работата – уморена, емоционално напрегната и със силно главоболие. Искала спокойствие и тишина, но дъщеря й пеела и подскачала щастливо. Момиченцето не си давало сметка как се чувства майка му, то живеело в собствения си свят, в собствения си сън. Чувствало се прекрасно и подскачало и пеело все по-силно и по-силно, изразявайки радостта и любовта си. Пеело толкова силно, че главоболието на майка му се засилило и в определен момент тя загубила равновесие. Погледнала ядосано красивата си малка дъщеря и казала: „Млъкни! Имаш ужасен глас. Не можеш ли просто да млъкнеш!“\nДруг пример: сутринта се събуждате безкрайно щастливи. Чувствате се чудесно и прекарвате час или два пред огледалото да се разкрасявате. Е, една от най-добрите би приятелки казва: „Какво се е случило? Изглеждаш отвратително. Само си виж роклята; направо си смешна“. И толкова; това е достатъчно, за да ви срине. Може би приятелката ви го е казала само за да ви нарани. И е успяла. Изразила е мнението си, подкрепено с цялата сила на словото. Ако приемете това мнение, то се превръща в споразумение и вие вливате цялата си сила внего. Тогава това мнение се превръща в черна магия.\nЧовешката клюка действа точно по същия начин. Например, започвате курс с нов преподавател; очаквали сте го с нетърпение от много време. Но през първия ден се натъквате на човек, който вече е посещавал курса, и той ви казва: „О, този преподавател е такъв помпозен глупав! Изобщо не знае какво приказва и освен това е извратен, така че внимавай!“\nОще по-лоши са черните магьосници или „компютърните хакери“, които преднамерено разпространяват вируса. Спомнете си как вие или някой ваш познат е бил ядосан на някого и е искал да си отмъсти. За да си отмъстите, сте казали нещо на този човек или за него с намерението да предадете отрова и да го накарате да се почувства зле. Като деца го правим съвсем несъзнателно, но като възрастни ставаме много по-пресметливи в усилията си да навредим на някого. След това се самозалъгваме и си казваме, че въпросният човек е получил справедливо наказание за лошото си дело. Когато виждаме света през компютърен вирус, не е трудно да оправдаем и най-жестокото поведение. Онова, което не осъзнаваме, е, че злоупотребата със словото ни хвърля още по-надълбоко в ада.\nГодини наред сме приемали клюки и заклинания от думите на другите, но и от начина, по който използваме словото спрямо себе си. Ние постоянно разговаряме със себе си и през повечето време казваме неща като: „Ама че съм дебел, ама че съм грозен. Остарявам, оплешивявам. Глупав съм, никога нищо не разбирам. Никога няма да бъда достатъчно добър и никога няма да бъда съвършен“. Виждате ли как използваме словото срещу себе си? Трябва да си дадем сметка какво е и какво прави словото. Щом разберете първото споразумение, бъди безгрешен в словото си, започвате да виждате всички промени, които могат да се случат в живота ви. Първо в начина, по който се отнасяте към себе си, и по-късно в отношението ви кьм останалите хора и особено към онези, които обичате най-много.\nСЛЕДВАЩИТЕ ТРИ СПОРАЗУМЕНИЯ Всъщност произтичат от първото. Второто споразумение е: Не приемай нищо лично.\nКаквото и да става около вас, не го приемайте лично. Нека използваме предишния пример – ако ви видя на улицата и кажа: „Глупак такъв“, без да Ви познавам, значи не става въпрос за вас, а за мен. Ако го приемете лично, вероятно ще повярвате, че сте глупав Може би ще си помислите: „Откъде знае? Ясновидец ли е или всички виждат колко съм глупав?“\nПриемате го лично, защото се съгласявате с всичко казано. Веднага, щом се съгласите, отровата преминава през вас и вие сте в плен на съня за ада. Причина за това е тава нареченото чувство за собствена значимост. Личната значимост или – да приемаш нещата лично – е върховната проява на егоизма, тъй като смятаме, че всичко е свързано с нашето „аз“. По време на обучението или опитомяването си ние се научаваме да приемаме всичко лично. Смятаме, че сме отговорни за всичко. Аз, аз, аз, винаги аз!\nАко някой изрази мнението си и ви каже: „Много си дебел“, не го приемайте лично, защото истината е, че този човек се опитва да се справи със собствените си чувства, убеждения или мнения. Насочва към вас отровата си и ако приемете забележката му лично, вие взимате тази отрова и тя става ваша. Приемането на нещата лично би прави лесна плячка за тези хищници черните магьосници. Тогава те лесно ви хващат на въдицата си с едно небрежно подхвърлено мнение, пускат ви каквато отрова искат, и, понеже приемате нещата лично, вие я поглъщате докрай.\nПриемате целия им емоционален боклук и той става ваш. Но ако не приемете нещата лично, вие сте имунизирани насред самия ад. Имунитетът към отровата насред ада е дар от това споразумение.\nАз не се интересувам от вашата преценка за моята личност и мнението ви не ме засяга. Не го приемам лично, когато хората казват: „Мигел, ти си най-добрият“, не го приемам лично, Когато ми казват: „Мигел, ти си най-лошият“. Знам, че когато сте щастливи, ще ми кажете: „Мигел, ти си ангел!“ Но когато сте ми ядосани, ще кажете: „О, Мигел, ти си истински дявол! Отвратителен си. Как можеш да говориш такива неща?“ И в двата случая не ме засяга, защото знам какво представлявам. Не ми е необходимо да бъда приет. Не ми е необходимо някой да ми каже: „Мигел, чудесно се справяш” или „Как смееш да го правиш!“\nМожете дори да ми кажете: „Мигел, думите ти ме нараняват“. Но не казаното ви наранява; истината е, че вие имате рани, които моите думи са докоснали. Вие сами се наранявате. И няма начин да го приема лично. Не защото не вярвам във вас или ви нямам доверие, а защото знам, че виждате света по друг начин, по свой начин. В ума си създавате цялостна картина или филм, в който вие сте режисьор, продуцент и главен герой. Всички други изпълняват поддържащи роли. Това си е вашият филм.\nВиждането ви за този филм е в съгласие със споразуменията, които сте сключили с живота. Гледната ви точка е нещо лично ваше. Тази истина не е на някой друг, тя е ваша. Следователно, ако ми се ядосате, аз зная, че се оправяте със самия себе си. Аз съм само претекст да се ядосате. А вие се ядосвате, защото се боите, защото се опитвате да се справите със страха. Ако не се боите, няма начин да ми се ядосате. Ако не се боите, няма начин да ме мразите. Ако не се боите, няма начин да ревнувате или тъжите.\nАко живеете без страх, ако обичате, няма място за която и да било от тези емоции. Ако не изпитвате тези емоции, логично е да се чувствате добре. Когато се чувствате добре, всичко около вас е хубаво. Когато всичко около вас е чудесно, всяко нещо ви прави щастливи. Вие обичате всичко наоколо, защото обичате себе си. Защото харесвате живота си. Защото сте в съгласие със себе си. Защото животът ви е щастлив. Щастливи сте от филма, който продуцирате, от споразуменията си с живота. Спокойни сте и сте щастливи. Живеете в състояние на блаженство, където всичко е прекрасно и красиво. В това състояние на блаженство вие непрекъснато правите любов с всичко, което възприемате.\nКаквото и да правят, чувстват, мислят или казват хората, не го приемайте лично. Когато ви казват, че сте чудесни, те не го правят заради вас. Вие знаете, че сте чудесни. Не е необходимо да вярвате на другите хора, които казват, че сте чудесни. Не приемайте нищо лично. Дори някой да вземе пистолет и да би простреля в главата, пак не е било лично. Дори и тази крайност.\nДаже самооценката ви не е непременно вярна; затова не е необходимо да приемате лично онова, което чувате в ума си. Умът притежава способността да разговаря със себе си, но също така е в състояние да възприема и информация, идваща от други светове. Понякога може да чуете в ума си глас и да се чудите откъде идва. Той може да е дошъл от друга реалност, в която има живи същества, подобни на човешкия ум. Толтеките са ги нарекли Съюзници. В Европа, Африка и Индия ги наричат Богове.\nНашият ум също съществува на нивото на Боговете. Той живее в тази реалност и може да я възприема. Умът вижда с очите и възприема тази будна реалност. Но умът вижда и възприема и без очите, макар че разумът не си дава сметка за това възприятие. Умът живее в повече от едно измерение. Може да има моменти, когато ви хрумват идеи, които не са плод на вашия ума, вие само ги възприемате чрез ума си. Имате правото да повярвате или да не повярвате на тези гласове и правото да не приемате казаното от тях лично. Ние можем да повярваме или да не повярваме на гласовете, които чуваме в ума си, точно както можем да избираме на какво да вярваме и с какво да се съгласяваме в съня на планетата.\nУмът може също така да говори и да слуша себе си. Умът е съставен от множество части, също като тялото ви. Точно както можете да кажете: „Имам една ръка и мога да я стисна с другата си ръка и да я почувствам“, умът е способен да разговаря със себе си. Част от ума говори, а другата част слуша. Големият проблем е, когато хиляди части от ума ви говорят едновременно. Това се нарича митоте, нали не сте забравили?\nМитоте може да се сравни с огромно тържище, където хиляди хора говорят и се пазарят едновременно. Всеки от тях има различни мисли и чувства, всеки има различна гледна точка. Вкараните в ума програми -всички споразумения, които сме сключили – не са непременно съвместими една с друга. Всяко споразумение е като обособено живо същество; има собствена индивидуалност и собствен глас. Някои споразумения влизат в конфликт с други и така нататък, докато в ума се разрази голяма война. Митоте е причината хората да не са наясно какво искат, как го искат или кога го искат. Те не са в съгласие със себе си, защото едни части от ума искат едно, а други – тъкмо обратното.\nЕдна част от ума има възражения срещу определени мисли и действия, а друга част ги подкрепя. Всички тези малки живи същества създават вътрешен конфликт, защото са живи и всяко от тях има право на глас.\nНе приемайте нищо лично, защото когато приемате нещата лично, вие се обричате на безсмислено страдание. Хората са пристрастени към страданието в различна степен и ние се подкрепяме един друг в поддържането на тази пагубна привързаност. Хората са съгласни да си помагат да страдат. Ако имате нужда от малтретиране, много лесно ще намерите кой да ви малтретира. По същия начин, ако сте с хора, които имат нужда да страдат, нещо във вас ви кара да ги измъчвате. Сякаш на гърба им е написано: „Моля ви, ритнете ме“. Те търсят оправдание за страданието си. Пристрастеността им към страданието всъщност е споразумение, което се подновява всеки ден.\nКъдето и да отидете, хората ще ви лъжат, и постепенно ще започнете да осъзнавате, че вие също се самозалъгвате. Не очаквайте хората да ви казват истината, защото те също лъжат себе си. Трябва да вярвате на себе си и да изберете дали да повярвате или не на казаното от другите.\nКогато наистина виждаме хората в истинската им светлина, без да го приемаме лично, никога няма да се засегнем от казаното или стореното от тях. Дори другите да ви лъжат, всичко е наред. Те ви лъжат, защото се боят. Страхуват се да не откриете, че не са съвършени. Болезнено е да свалиш тази социална маска. Когато хората казват едно, а правят друго, вие се самозалъгвате, ако вярвате на думите им, а не на постъпките им. Но ако сте честни със себе си, ще си спестите много емоционална болка. Истината може да е болезнена, но не е необходимо да бъдете пристрастени към болката. Изцелението е в ход и е само въпрос на време нещата за вас да се подобрят.\nСъздадете ли си навика да не приемате нищо лично, ще избегнете много неприятности в живота си. Гневът, ревността и завистта ви ще изчезнат и дори тъгата просто ще се стопи, ако не приемате нещата лично.\nАко успеете да превърнете това второ споразумение в навик, ще откриете, че нищо не може да ви върне обратно в ада. Престанете ли да приемате нещата лично, ще почувствате огромна свобода. Ще получите имунитет към злите магьосници и никое заклинание -колкото и да е силно – няма да ви застигне. Дори целият свят да злослови за вас, ако не го приемате лично, ще бъдете имунизирани. Може някой умишлено да ви изпрати емоционална отрова, но ако не го приемате лично, няма да я погълнете. Когато не приемете емоционалната отрова, тя ще стане още по-вредна за този, който я изпраща, но не и за вас.\nСами виждате колко е важно това споразумение. Като не приемате нищо лично, ще превъзмогнете навици и модели, които ви държат в плен на съня за ада и предизвикват ненужно страдание. Дори само чрез практикуването на това второ споразумение ще започнете да отменяте десетки дребни, малки споразумения, които ви карат да страдате. А ако спазвате първите две споразумения, ще предотвратите седемдесет и пет процента от дребните, малки споразумения, които ви държат в плен на ада.\nКогато ви стане навик да не приемате нещата лично, няма да ви е необходимо да се доверявате на казаното или направеното от другите. Ще взимате сериозните решения благодарение на вярата в себе си. Вие никога не сте отговорни за постъпете на другите; отговорни сте само за собствените си постъпки. Когато наистина го разберете и откажете да приемате нещата лично, небрежните забележки или постъпки на другите едва ли ще ви наранят.\nАко спазвате това споразумение, можете да пътувате по целия свят с напълно отворено сърце и никой няма да ви нарани. Ще можете да кажете: „Обичам те“, без страх, че ще ви се присмеят или ще ви отхвърлят. Няма да се боите да поискате онова, което ви е необходимо. Ще можете да кажете „да“ или „не“ – което изберете – без да се осъждате и да изпитвате чувство за вина. Ще можете винаги да следвате сърцето си. Тогава дори насред ада ще изпитвате вътрешен покой и щастие. Ще можете да останете в блаженство и адът въобще няма да ви засегне.\nТРЕТОТО СПОРАЗУМЕНИЕ Е: Не прави предположения. Ние сме склонни да правим предположения за всичко. Проблемът с предположенията е, че вярваме в истинността им. Можем да се закълнем в тяхната реалност. Правим предположение за действията и мислите на другите – приемаме го лично – после ги обвиняваме и им изпращаме емоционална отрова чрез словото си. Затова винаги, когато правим предположения, си търсим белята. Правим предположение, разбираме нещо неправилно, приемаме го лично и в крайна сметка от нищо и никакво създаваме истинска драма.\nТъгата и нещастията, които сте преживели, са били резултат от правене на предположения, резултат от това, че приемате нещата лично. Помислете за момент колко истина има в това твърдение. Целият свят на контрол между хората е свързан с правенето на предположения и приемането на нещата лично. Целият ни сън за ада почива върху това.\nИменно ако правим предположения и приемаме нещата лично, ние създаваме много емоционална отрова, защото обикновено започваме да тръбим за предположенията си. Не забравяйте, клюкарстването е начинът, по който общуваме в съня за ада и предаваме отровата помежду си. Тъй ако се боим да поискаме изясняване на нещата, правим предположения и вярваме, че сме прави в заключенията си; после защитаваме предположенията си и се опитваме да изкараме другите виновни. Винаги е по-добре да задаваш въпроси, отколкото да правиш предположения, защото предположенията те обричат на страдание.\nГолямото митотев6 човешкия ум създава огромен хаос, който ни кара да тълкуваме и да разбираме погрешно всичко. Виждаме само онова, което искаме да видим, чуваме, каквото желаем да чуем. Не възприемаме нещата такива, каквито са. Имаме навик да сънуваме без всякаква реална основа. Ние буквално сътворяваме сънищата си във въображението си. Не разбираме нещо, правим предположение за смисъла му и когато истината излезе наяве, балончето на съня ни се пука и тогава откриваме, че не е било, каквото сме си мислили.\nПример: разхождате се в парка и виждате човек, който ви харесва. Той ви поглежда, усмихва се и после отминава. Можете да направите множество предположения на базата само на това преживяване. Чрез тях сте в състояние да сътворите цяла фантазия. И наистина искате да повярвате в нея и да я направите реална. От предположенията ви започва да се оформя цял сън и е възможно да повярвате: „О, този човек наистина ме харесва“. Тогава в ума ви започва цяла връзка. Може би в страната на фантазиите дори се жените. Но фантазията е във вашия ум, в индивидуалния ви сън.\nМоже би просто е направила предположение. Без да му каже какво иска, тя предполага, че той я познава достатъчно добре, за да знае какво иска, сякаш може да чете мислите й. И се разстройва ужасно, защото той не отговаря на очакванията й. Правенето на предположения във връзките води до много кавги, трудности и неразбирателства с хората, които уж обичаме.\nАко другите ни кажат нещо, правим предположения, а ако не ни кажат, отново правим предположения, за да удовлетворим потребността си да знаем и да заместим необходимостта си от общуване. Дори ако чуем нещо и не го разберем, правим предположения за смисъла му и после им вярваме. Правим всякакви предположения, защото ни липсва смелостта да задаваме въпроси.\nПрез повечето време правим тези предположения много бързо и несъзнателно, защото сме сключили споразумение да общуваме по този начин. Съгласили сме се, че не е безопасно да задаваме въпроси; съгласили сме се, че ако хората ни обичат, те трябва да знаят какво искаме и как се чувстваме. Когато вярваме, че сме прави за някое свое предположение, сме готови дори да унищожим връзката си, за да защитим своята позиция.\nПредполагаме, че всички възприемат живота като нас. Предполагаме, че другите мислят, чувстват, преценяват и обиждат по същия начин като нас. Това е най-важното предположение, което хората правят и причинява страха ни да бъдем себе си в отношенията си с околните. Смятаме, че всички останали ще ни осъдят, ще ни превърнат в жертви, ще злоупотребяват с нас и ще ни обвиняват така, както правим ние самите. Така че преди още околните да имат възможността да ни отхвърлят, ние вече сме се самоотхвърлили. Ето така работи човешкият ум.\nНие правим предположения и за себе си и това поражда много вътрешни конфликти. „Мисля, че съм способен да го направя“. Правите това предположение и после откривате, че не сте в състояние да го направите. Надценявате се или се подценявате, защото не сте отделили време да си зададете въпроси и да им отговорите. Може би трябва да съберете повече факти за дадена ситуация. Или пък да престанете да се самозалъгвате за истинските си желания.\nМного често, когато започвате връзка с човек, когото харесвате, трябва да обясните защо го харесвате. Виждате само онова, което искате да видите, и отричате, че в него има неща, които не ви харесват. Лъжете себе си, само за да излезете прави. После правите предположения и едно от тях е: „Любовта ми ще го промени“. Но това не е вярно. Любовта ви няма да промени никого. Ако другите се променят, това е, защото искат да се променят, а не защото можете да ги промените. После между вас се случва нещо и вие се чувствате наранени. Изведнъж виждате онова, което досега не сте искали да видите, само че то вече е преувеличено до неузнаваемост от емоционалната ви отрова. Необходимо ви е да оправдаете емоционалната си болка и вините другите за собствените си решения.\nНе е необходимо да се обяснява любовта; нея или я има, или я няма. Истинската любов означава да приемаш хората, каквито са, без да се опитваш да ги промениш. Щом се опитаме да ги променим, значи всъщност не ги харесваме. Разбира се, ако решите да живеете с някого, ако сключите това споразумение, винаги е най-добре да го направите с човек, който е точно такъв, какъвто искате да бъде. Намерете някой, когото не ви се налага да променяте. Много по-лесно е да намериш човек, който вече е такъв, какъвто искаш да бъде, отколкото да се опитваш да го промениш. Освен това, той също трябва да ви обича такива, каквито сте, за да не му се налага да ви променя. Ако другите смятат, че трябва да ви променят, значи всъщност не ви обичат такива, каквито сте. Защо трябва да бъдете с някого, ако не сте това, което той иска да бъдете?\nТрябва да бъдем самите себе си, за да не ни се налага да играем роли. Ако ме обичаш такъв, какъвто съм -добре, вземи ме. Ако ли не – чудесно, всичко хубаво, намери си някой друг. Може да звучи грубо, но подобно общуване означава, че личните споразумения с другите са ясни и безупречни.\nНачинът да се предпазите от предположенията е да задавате въпроси. Уверете се, че общувате ясно. Когато не разбирате, питайте. Имайте смелостта да задавате въпроси, докато всичко стане пределно ясно, и дори тогава не предполагайте, че знаете всичко за дадена ситуация. След като чуете отговора, няма да ви се налага да правите предположения, защото ще знаете истината.\nАко не разбирате нещо, далеч по-добре е да попитате и да изясните нещата, отколкото да правите предположение. В деня, в който престанете да правите предположения, ще общувате ясно и безпроблемно, без емоционална отрова. Без предположенията словото ви става безгрешно.\nПри ясно общуване всичките ви връзки ще се променят – не само с партньора ви, но и с всички останали. Няма да ви се налага да правите предположения, защото всичко става пределно ясно. Това искам аз; това искаш ти. Ако общуваме по този начин, словото ни става безгрешно. Ако всички хора можеха да общуват по този начин – с безгрешно слово – нямаше да има войни, насилие и неразбирателства. Ако общуваме добре и ясно всички човешки проблеми щяха да се решат. — Ето това е Третото Споразумение: Не прави предположения. Лесно е да се каже, но разбирам, че е трудно да се изпълни. Трудно е, защото твърде често правим тъкмо обратното. Имаме навици и поведенчески модели, за които дори не си даваме сметка. Първата стъпка е да осъзнаем тези навици и да разберем колко важно е това споразумение. Но не е достатъчно да проумеем значението му. Информацията или идеята е само семенцето в ума ви. Само действието може да промени нещата. Предприемането на действие отново и отново укрепва волята ви, подхранва семето и създава солидна основа за формирането на нов навик. След много повторения тези нови споразумения ще се превърнат във ваша втора природа и ще видите как магията на словото ви превръща от магьосник на черната магия във вълшебник на бялата.\nБелият магьосник използва словото за съзидание, за да дава, споделя и обича. Превръщането на това споразумение в навик ще преобрази целия ви живот.\nКогато преобразите целия си сън, вълшебствата просто се случват в живота ви. Необходимото идва при вас с лекота, защото духът се движи свободно през вас. Това означава да бъдеш майстор на намерението, майстор на духа, майстор на любовта, на благодарността и на живота. Това е целта на толтеките. Това е пътят към личната свобода.\nОСТАНА САМО ОЩЕ ЕДНО СПОРАЗУМЕНИЕ, но само то позволява първите три да се превърнат в дълбоко вкоренени навици. Четвъртото споразумение е свързано с прилагането на първите три: Винаги прави най-доброто, на което си способен.\nПри всички обстоятелства правете най-доброто по силите си – нито повече, нито по-малко. Но помнете, че най-доброто е променлива величина. Всичко живо непрестанно се изменя, така че най-доброто понякога ще е от високо качество, друг път няма да е толкова добро. Когато сутрин се събудите освежени и заредени с енергия, най-доброто ще е по-добро, отколкото вечер, когато сте уморени. То ще е различно, когато сте здрави и когато сте болни, когато сте трезви и когато сте пияни. Най-доброто ще зависи от това дали се чувствате щастливи, дали сте разтревожени, ядосани или изпълнени с ревност.\nВ зависимост от настроението най-доброто ще се променя всеки момент, всеки час и всеки ден. Така че вашето най-добро се променя през цялото време. Когато превърнете четирите нови споразумения в навик, най-доброто, на което сте способни, ще стане по-добро, отколкото е било някога.\nНезависимо от качеството, продължавайте да правите най-доброто по силите си – не повече или по-малко, а най-доброто. Ако се насилвате да дадете повече, отколкото можете, ще изхабите повече енергия от необходимото и накрая най-доброто няма да бъде достатъчно. Когато се престаравате, вие изтощавате тялото си, вървите против себе си и постигането на целта ще ви отнеме повече време. Ако пък правите по-малко, отколкото можете, вие се обричате на неудовлетворение, на самоосъждане на чувство за вина и на съжаления.\nМъжът решил, че може да направи и повече, и попитал: „Учителю, ами ако медитирам по осем часа на ден, колко време ще ми е необходимо, за да получа просветление?“\n„Но защо ще ми отнеме повече време, ако медитирам по-дълго?“, попитал мъжът.\nУчителят отвърнал: „Ти не си тук, за да жертваш радостта или живота си. Тук си, за да живееш, да бъдеш щастлив и да обичаш. Ако можеш да дадеш най-доброто от себе си за два часа медитация, но вместо това медитираш по осем часа, само ще се измориш, ще се отклониш от целта и няма да се наслаждаваш на живота си. Прави най-доброто по силите си и тогава може би ще научиш, че независимо колко дълго медитираш, можеш да живееш, да обичаш и да бъдеш щастлив.\nКогато правите най-доброто, на което сте способни, вие ще живеете пълноценно. Ще бъдете продуктивни, добри към себе си, защото ще се отдавате на семейството си, на обществото, на всичко. Но именно действието ще ви накара да се почувствате безкрайно щастливи. Когато винаги правите най-доброто по силите си, вие действате. Да правиш най-доброто, на което си способен, означава да предприемаш нещо, защото го обичаш, а не защото очакваш отплата. Повечето хора правят точно обратното: правят нещо, само когато очакват отплата, и не се наслаждават на заниманието си. И това е причината да не правят най-доброто по силите си.\nНапример, повечето хора всеки ден отиват на работа единствено с мисълта за заплатата и за парите, които ще получат за свършеното. Едва дочакват деня на плащането и почивните дни. Те работят заради възнаграждението и в резултат изпитват неприязън към работата си. Опитват се да избегнат действието, положението се влошава и те не правят най-доброто, на което са способни.\nЦяла седмица работят така напрегнато и страдат от работата си, от действието – не защото им харесва, а защото чувстват, че трябва. Необходимо е да работят, защото им се налага да плащат наема, да издържат семейството си. Носят цялото това неудовлетворение в себе си и когато най-сетне получат парите си, се чувстват нещастни. Имат два почивни дни, за да правят каквото искат, и какво правят? Опитват се да избягат. Напиват се, защото не харесват себе си. Не харесват живота си. Има много начини, по които се нараняваме, когато не се харесваме.\nОт друга страна, ако се заемете с нещо заради самото него, без да очаквате възнаграждение, ще откриете, че се наслаждавате на всяко свое занимание. Наградата ще дойде, но вие не сте обсебени от нея. Може да получите дори повече, отколкото сте си представяли за възможно, без изобщо да очаквате отплата. Ако харесваме заниманието си, ако винаги правим най-доброто по силите си, тогава наистина се радваме на живота. Забавляваме се, не се отегчаваме, не изпитваме неудовлетворение.\nКогато правите най-доброто, на което сте способни, вие не давате на Съдника възможност да ви обяви за виновен или да ви укорява. Ако сте направили най-доброто, на което сте способни, и Съдникът се опита да би съди съгласно вашия кодекс, вие можете да му отговорите: „Направих най-доброто“. Няма угризения. Защото винаги правим най-доброто. Не е лесно да спазваме това споразумение, но то наистина ще ни направи свободни.\nАко правиш най-доброто, на което си способен, наистина нямаш усещането, че работиш, защото се наслаждаваш на заниманието си. Знаеш, че правиш най-доброто, когато се наслаждаваш на заниманието или го правиш по начин, който няма да има вредни последствия за теб. Правиш най-доброто, защото искаш да го правиш, а не защото трябва или защото се опитваш да угодиш на Съдника или на другите.\nАко правиш нещо, защото се налага, тогава няма начин да дадеш най-доброто от себе си. В такъв случай е по-добре да не го правиш. Не, ти правиш най-доброто, защото това те кара да се чувстваш безкрайно щастлив. Когато правиш най-доброто заради самото удоволствие, ти вършиш нещо, защото то ти носи наслада.\nДа действаш означава да живееш пълноценно. Бездействието е начин за отричане на живота. Бездействието е да седиш пред телевизора всеки ден в продължение на години, защото се боиш да бъдеш жив и да поемеш риска да разкриеш същността си. Да разкриеш същността си означава да действаш. В главата ти може да има много велики идеи, но промяната идва единствено с действието. Ако идеята не бъде приложена на практика, тя няма да се осъществи, няма да даде резултати, нито ще те възнагради.\nФорест Гъмп е един добър пример за това. Той нямаше велики идеи, но действаше. Беше щастлив, защото винаги правеше най-доброто във всяко начинание. И бе щедро възнаграден, без изобщо да очаква награда. Да действаш означава да бъдеш жив. Да поемеш риска да излезеш навън и да осъществиш мечтата си. Не е същото като да наложиш мечтата си на друг, защото всеки има правото да следва собствената си мечта.\nДа правиш най-доброто, на което си способен, е велик навик. Аз давам най-доброто от себе си във всичко, което правя и чувствам. Това се е превърнало в ритуал в живота ми, защото реших да го превърна в ритуал. То е убеждение като всяко друго избрано от мен убеждение\nСледващ Енергийните хармонизатори\nПредишен 7-ТЕ СТЕПЕНИ ЗА РАЗВИТИЕТО НА УЧЕНИКА


Декорация на нокти с мартенички и кокичета Хубава жена\nДекорация на нокти с мартенички и кокичета\nВ темата ще намерите 3 страхотни идеи за декорация на маникюр за Баба Марта\nОт векове на 1-ви март ние българите се закичваме с мартеници за здраве и плодородие. Може да си направим специален маникюр с мартенички послучай този хубав празник.\nВижте различни начини за декорация на нокти с мартенички и кокичета:\nДекорация на нокти Щъркел и Лястовичка с мартенички\nТози маникюр е направен с червен лак за нокти Opi - The Spy who loved me от колекцията James Bond. Върху ноктите на безимените пръсти са нарисувани на ръка две различни декорации – щъркел и лястовичка с мартенички. Получава се ефектен маникюр за Баба Марта, а в линка може да разгледате по-детайлно декорациите.\nДекорация на нокти с Мартенички - Цветенца\nОще един червен маникюр с декорация “Две цветенца“, нарисувани с акрилна боя в червено и бяло. В линка може да видите урок как да си направим такава декорация стъпка по стъпка.\nДекорация на къси нокти с кокичета\nДизайнът представлява черен френски маникюр с много интересна бяла дантелка. Дантелата, която е направена с точки, съединени с тънки вълнообразни линийки, стои много нежно на къси естествени нокти. Върху безимените пръсти е нарисувана декорация с акрилни боички: красиво кокиче - предвестник на пролетта.\nОще идеи за декорация на нокти за Баба Марта:\nМраморен маникюр за 15 минути\n(лесен маникюр за начинаещи)\nЧервен Френски маникюр с декорация Бяла Роза\n(декорация с плоска четка)\nЕтикети: декорация на маникюр, маникюр, nail art


Отрежете ѝ глава: 15 цитата от Алиса в Страната на чудесата\nОтпразнувайте 150-ия рожден ден на приказката като прочетете нашите топ цитатa от магическия свят на Луис Карол.\nКласическата приказка на Луис Карол навършва 150 години. За век и половина тя успя да ни възхити и озадачи в еднаква степен. Паднахме в дупката на заека заедно с Алиса, пихме чай с нея и Лудия Шапкар, побъркахме се покрай Чеширската котка и трябваше да убедим Кралицата на Сърцата, че не ние сме ѝ откраднали тортите.\nАлиса в Страната на чудесата е публикувана за първи път през 1865 година и е вдъхновена от разходка с лодка, на която са присъствали Карол и негови семейни приятели. Докато плават по река Темза в Оксфорд, той разказва на най-маката дъщеря на семейството , Алиса, една история, а малкото дете го моли да ѝ напише цялата история. Така, щом се прибира у дома вечерта, той веднага се хваща на работа по записването на приказката.\nКнигата и продължението ѝ Алиса в Огледалния свят, са преведени на най-малко 65 езика, включително и на латински. Има безброй много филмови и театрални адаптации направени и по двата текста.\nАлиса в Страната на чудесата е една от книгите, които независимо колко пъти прочетем, винаги е все така приказна.\n1. Ако имах свой собствен свят, всичко в него щеше да е небивалица.\n2. - Колко дълго е завинаги?\n- Понякога само една секунда.\n3. - Но аз не искам да бъда сред луди хора.\n4. Ако не знаеш къде отиваш, всеки път ще те отведе там.\n5. — Би ли ми казал кой път да хвана оттук?\n6. Понякога успявах да повярвам не по-малко от шест невъзможни неща само преди закуска…\n7. У нас, виждаш ли, тичаш, колкото можеш, за да останеш на същото място. Ако пък искаш да идеш другаде, трябва да тичаш два пъти по-бързо.\n8. За какво ли е такава книга — си помисли Алиса — без картинки и без разговори.\n9. Никоя размуна риба няма да отиде някъде без причина.\n10. Ако не знаеш какво да кажеш, кажи го на френски!\n11. Ако някои хора не се месеха в работите на другите, земята щеше да се върти доста по-бързо!\n12. Аз не съм странен, шантав, откачен или луд. Просто моята реалност е различна от твоята.\n13. Не грухти! Изразявай мислите си по някакъв друг начин.\n14. Някои хора са много умни, съвсем като сукалчета!\n15. Ако в стихотворението няма никакъв смисъл, толкова по-добре. Значи няма нужда да се мъчиш да го обясняваш.\nMore in this category: « 13 проблема, които само запалените читатели имат\tСтартира новият арт сезон в Кино Космос »


С над 10% ще се увеличи екотаксата за по-старите коли | СЕГА\nС над 10% ще се увеличи екотаксата за по-старите коли\nПродуктова такса вече ще има и за автобуси и камиони\nСамо за колите на възраст до 5 години няма да има промяна в таксата.\nУвеличение от 12% и 13% ще има на екотаксите при регистрация на по-старите моторни превозни средства. Сумата ще е 290 лв. за колите от 5 до 10 г. и 310 лв. за автомобили над 10 години. За моторни средства на възраст до пет години сумата ще е както досега - 194 лв. Таксите се заплащат еднократно. Това става ясно от промени в Наредбата за излезлите от употреба моторни превозни средства, които кабинетът прие вчера. Според мотивите се цели стимулиране на употребата на коли с по-ниски нива на замърсяване, отделящи по-малко вредни емисии.\nПромените предвиждат още продуктовата такса за новите автомобили да бъде намалена с 10%, като ще стане 125 лв. За нови се считат автомобилите, които не са изминали повече от 6000 км и се пускат на пазара за първи път или са за лично ползване след внасянето им в България от друга страна в ЕС или извън него. За нови се считат и тези коли, при които не са изминали повече от 6 месеца от датата на първата им регистрация.\nЗа електромобилите у нас до края на 2021 г. няма да се дължи такса, гласят още промените в наредбата. За новите хибридни автомобили таксата се намалява с около 20% до 100 лв. За тези, които са на възраст до 5 години, няма да има промяна (170 лв.), а за по-старите ще бъде увеличена и ще е от 240 лв. за автомобил от 5 до 10 години до 255 лв. за кола над 10 години.\nПродуктова такса вече ще се дължи за автобуси и камиони. Досега превозните средства за превоз над 8 пътници и на товари над 3.5 тона бяха освободени от екотакса. След промените, в зависимост от категорията и възрастта си, за тях таксите ще варират от 625 до 2325 лв.\nПреди по-малко от месец Българската стопанска камара излезе със становище, че няма никаква яснота как се харчат парите от събраните екотакси, чийто годишен размер е около 50 - 60 млн. лв. По изчисления на камарата допълнителният приход от новите такси ще бъде над 29 млн. лв.\nТази "екотакса" не е заради емисиите на СО2, иначе щеше да зависи от тях - напр. емисиите от нов шестлитров мотор и стар 1,2 са несравними. А е уж за утилизиране на автомобила след бракуването му. Пълна шашма, пари в бюджета, които не се знае къде отиват - вероятно за заплати на паразитни структури и хора в администрацията...\nЧетв., 12/07/2018 - 17:38


2017 – ГОДИНАТА НА ТЕХНОЛОГИИТЕ ЗА СЪН?\n0 Коментар(и) 163 Преглед(и)\nИзглежда през тази година технологиите, свързани със съня са сред популярните теми – за първи път, Асоциацията на потребителските технологии( CTA) представи на своя ежегоден форум (CES) ексклузивно именно такива технологии. Разработени са и продължават да се развиват приложения със всякакъв вид и дизайн, които да обследват времето, в което тялото си почива.\nВ сътрудничество с различни асоциации, свързани със съня, на форума е представено най-новото в света на устройствата, приложенията и инструментите, които следят, анализират или подобряват съня по дигитален начин. Сред най-интересните иновации се нареждан легло, което спомага спирането на хъркането, топ-матрак с охлаждащ ефект, задействан дистанционно чрез мобилно приложение, както и продукт, който замаскира дразнещите звуци, за да създаде спокойна среда за сън.\nРазвитието на технологиите в този бранш е все по-стремглаво и това се вижда от огромния интерес и участие на събитието. Други интересни иновации, презентирани на форума са:\nОЧИЛА ЗА СЪН, ЧИЕТО СЪЗДАВАНЕ Е КОЛАБОРАЦИЯ МЕЖДУ ИЗВЕСТНИ ИМЕНА КАТО МЕДИЦИНСКИЯ УНИВЕРСИТЕТ ДЖОН ХОПКИНС И ТЕХНОЛОГИЧНИЯ ГИГАНТ HUAWEI.ТЕ ДЕЙСТВАТ НА ПРИНЦИПА НА СВЕТЛОТЕРАПИЯТА И ЦЕЛЯТ ЗА СЕ ПРЕБОРЯТ СЪС СИМПТОМИТЕ НА ИНСОМНИЯ, УМОРАТА ПРИ СМЯНА НА ЧАСОВИ ЗОНИ( JET LAG), ДНЕВНАТА СЪНЛИВОСТ.\nСИСТЕМА ЗА ДЪЛБОКА РЕЛАКСАЦИЯ, ЧРЕЗ ВЛИЯНИЕ ВЪРХУ МОЗЪЧНИТЕ ВЪЛНИ И БЕЗ ИЗПОЛЗВАНЕТО НА ОПИАТИ И НАРКОТИЧНИ ВЕЩЕСТВА. КЪМ МОМЕНТА ТЕХНОЛОГИЯТА СЕ ПРИЛАГА С РАЗЛИЧНИ АСПЕКТИ НА МЕДИЦИНАТА( ДЕНТАЛНА МЕДИЦИНА, ФИЗИОТЕРАПИЯ, ОНКОЛОГИЯ), НО МОЖЕ ДА СЕ ИЗПОЛЗВА И ЗА ВЪЗСТАНОВЯВАНЕ СЛЕД НЕДОСПИВАНЕ И ИНСОМНИЯ.\nСМАРТ ВЪЗГЛАВНИЦА, КОЯТО СЛЕДИ СЪНЯ, ЗАПИСВАЙКИ ДАННИ ОТ КАРОТИДНАТА АРТЕРИЯ, ОТНОСНО ПУЛСА, КАКТО И ЗАСИЧАЙКИ ДИШАНЕТО И ВЪРТЕНЕТО.\nЛЕКИ И ТЕХНОЛОГИЧНИ СЛУШАЛКИ, С КОИТО МОЖЕ ДА СЕ СПИ БЕЗПРОБЛЕМНО – ЗА ОНЕЗИ ПОТРЕБИТЕЛИ, КОИТО НЕ МОГАТ ДА ЗАСПЯТ БЕЗ УСПОКОЯВАЩ ШУМ ИЛИ МУЗИКА, НО И КОИТО НАМИРАТ ТРАДИЦИОННИТЕ СЛУШАЛКИ ЗА НЕУДОБНИ.\nНалично е голямо количество приложения за следене на съня, измерване на фазите му и др. , посредством различни похвати. Специалистите обаче изразяват притеснения, че масовото популяризиране на такъв тип услуги може да има ефект върху ползващите ги. Разработените технологии наистина проследяват сънния цикъл, но по пасивен начин – например следят дъха на спящия. В този смисъл те предоставят субективна информация за съня и тя не трябва да се използва за база, относно лечение или установяване на проблеми със съня. Събирането на данни, което приложенията правят е по-скоро за забавление, отколкото за истинско подобрение на съня, тъй като не взема предвид много от факторите, от които зависи качеството на почивката. Едно от многото такива, но не и маловажно е опората, върху която лежи тялото – матракът. Информираното и добре обмислено решение, при покупка на матрак, може да бъде разликата между пълноценен релакс и некачествен сън.


Madlock - production of metal displays and POS materials - News\nMadlock Production of metal displays\n2D wire bending\n3D wire bending\nСайтът в момента е в процес на обновление.\nИзвинете ни за възникналото неудобство.\nПосетете ни отново скоро!\nЕТ „ДЕЯН МАДЖАРОВ - МАДЛОК“ сключи договор за предоставяне на финансова безвъзмездна помощ BG16RFOP002-2.001-0673-C01 по процедура BG16RFOP002-2.001 „Подобряване на производствения капацитет в МСП“.\nПроект BG16RFOP002-2.001-0673 има за цел да подобри производствения капацитет, да повиши производителността и пазарния дял и да засили експортния потенциал на компанията чрез инвестиция в ново, модерно и ефективно производствено оборудване.\nВ резултат от успешното изпълнение на проекта, ЕТ „ДЕЯН МАДЖАРОВ - МАДЛОК“ очаква да постигне следните резултати: подобряване на производствените процеси; повишаване ефикасността на производствените разходи; усъвършенстване на тръбните изделия по отношение на точност, прецизност, качество и дизайн; подобряване на ресурсната ефективност; оптимизиране на времето за производство на единица продукт.\nПроект „Подобряване на производствения капацитет на ЕТ Деян Маджаров - Мадлок“ се изпълнява с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие.\nОбща стойност на проекта: 1 056 148,20 лв., от които 538 635,58 лв. европейско и 95 053,34 лв. национално съфинансиране.\nТози документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие по проект BG16RFOP002-2.001-0673 „Подобряване на производствения капацитет на ЕТ Деян Маджаров - Мадлок“ . Цялата отговорност за съдържанието на документа се носи от ЕТ Деян Маджаров - Мадлок“ и при никакви обстоятелства не може да се приема, че този документ отразява официалното становище на Европейския съюз и Управляващия орган.\nSuccessful Project - Eco\n12, Sv. D. Basarbovski Str., 7001 Ruse, Bulgaria\n00359 82 823 736


Открихме 3 възможности за настаняване в Китен\nХотелът се намира на метри от Южния плаж в Китен. Центърът на курортното градче е на 10 минути разстояние пеша. В близост се намират някои от емблематичните за ...\n20кмРазстояние до плажа\nЦена от 80.47 лв.\nХОТЕЛ ПРИНЦЕС РЕЗИДЕНС, Китен\nХотел Принцес Резиденс е на самата плажна ивица в тихия залив "Атлеман". В близост до Китен се намират някои от историческите и природни богатства на ...\n0.01кмРазстояние до плажа\nЦена от 35.44 лв.\nХотел Китен Бийч е разположен в сърцето на черноморския ни курорт Китен, на 200 метра от Южния плаж. Автобусната спирка е на 200 метра разстояние.\nСвоите след ...\nЦена от 95.01 лв.


Състезателната информатика вече не е нещо ново. Състезания от типа на IOI и ACM ICPC се провеждат повече от 20 години. С течение на времето се развиват както състезанията и даваните задачи в тях, така и самите състезатели и начините за подготовка. За съжаление, дори малкото налични материали на български език вече са крайно остаряли и не могат да подготвят учениците на ниво, нужно за златен медал на IOI.\nВъпреки това, почти всяка година целият ни отбор успява да вземе медали от международната олимпиада за ученици, като често отборът постига един или дори два златни такива. Как успяват топ състезателите да завоюват толкова предни места? Къде и как се подготвят те? Целта на този сайт е да отговори на тези въпроси, а също така да предостави материали на роден език, от които състезателите да черпят знания.\nМакар и сайтът да цели да съдържа най-различни свързани със състезателното програмиране теми, той не може да покрива всичко, което е нужно за да се стане добър състезател. Въпреки че материалът се разпростира от най-елементарни техники и алгоритми, до много сложни структури данни, той, например, не съдържа синтаксис на програмен език - тоест няма да Ви научи да програмирате започвайки от нулата.\nКакво включва сайтът\nМоже би най-важното нещо тук ще са лекциите за немалко често срещани (а понякога и по-екзотични) алгоритми и структури данни. Част от темите съдържат по-нестандартна информация, която, макар и понякога с неалгоритмичен характер, е полезна по време на състезания. Тя би Ви спестила много време да напишете парче код или да откриете/избегнете грешките в него.\nКато състезатели, ние сме наясно, че теорията, сама по себе си, не е нищо без задачи, в които да бъде приложена. Към всяка тема има линкове към популярни и интересни задачи, с които сме се сблъсквали по време на нашата подготовка (а понякога дори по време на истинско състезание). Те са не по-малко полезни от самите лекции, тъй като дават възможност както да се приложи описаният алгоритъм на практика, така и да се покаже как по съвсем неочевиден начин може той да бъде скрит в задача.\nДопълнително към темите сме добавили пет тренировъчни сесии. Те са предложение как да се подготвяте методично и ефективно, съобразено с нивото Ви.\nТренировката е хубаво нещо; тренировката в истинска среда - дори по-хубаво. Участването в онлайн състезания помага много за по-голямо спокойствие в напрегната среда (например на истинско състезание). Ще Ви запознаем с някои от най-популярните онлайн портали както за състезания, така и за тренировка. Също така на заглавната страница и чрез състезателния календар ще се стараем да Ви държим информирани за предстоящи състезания, в които можете да участвате.\nПоследно, сайтът съдържа различни допълнителни материали - например програмистски термини или задачи от интервюта.\nКакво не включва сайтът\nТъй като огромна част от състезателите научават неща като променливи, масиви, цикли, условни оператори и като цяло "как да програмират" в училище или в извънкласни дейности, а също и поради наличието на немалко достатъчно добри източници на български език в тази насока, ние няма да наблегнем на тези теми. Разбира се, от време на време ще споменаваме по някой трик, който може да е полезен на младите състезатели и считаме, че може да не е преподаден в стандартните часове. Но освен такива дребни фрагменти (като, например, битови трикове или някои полезни вградени функции) останалите основи на програмирането ще трябва да научите от други места.\nДруга особеност на този сайт е, че, за разлика от отвърдени книги като "Introduction to Algorithms", няма да задълбаваме във формалности. С други думи, ще се опитваме да представим значително по-кратко и просто (ако изобщо) различни доказателства (на теореми и алгоритми) и техните сложности.\nСайтът се разработва от Александър Георгиев, като за темите допринасят различни текущи и бивши състезатели. За списъка със състезанията помага Ивайло Странджев. Ако има състезания, които не виждате, или са с объркана дата/час, не се притеснявайте да ми пишете за да ги добавя!\nЗа мнения, коментари и препоръчки ни пишете на thinkcreative@outlook.com, или ни намерете на нашата Facebook страница.\nСтраницата е посетена 13077 пъти.


БИЛКИ ЗА ПРОСТАТА ООД изпитва потребност да смалява с много разходите в света\nРазвиващият се пазар и всички продукти на Билки За Простата ООД\nБез значение дали живеете в малък, или в голям град, вие можете да се насладите на голямото предлагане на продукти от „БИЛКИ ЗА ПРОСТАТА“ на пазара. Както казваме ние, от „БИЛКИ ЗА ПРОСТАТА“, тъй като пазарът за всякакви продукти в наши дни е в голяма степен разширен, вашето търсене без съмнение ще е задоволено. „БИЛКИ ЗА ПРОСТАТА“ е компания, която вярва в качеството на нашите продукти и не го замества с цената. Всички продукти на „БИЛКИ ЗА ПРОСТАТА“ са съобразени първо с вас и в настоящия момент ние дръзко стоим на пазара, показвайки продукти с най-високо качество на нашите клиенти.\nВсички продукти на Билки За Простата ООД търпят постоянно развитие\nЗа екипа на „БИЛКИ ЗА ПРОСТАТА“ е изключително важно клиентите ни да останат удовлетворени от своето решение да изберат продукти от онлайн магазина на „БИЛКИ ЗА ПРОСТАТА“ и затова ние искаме непрестанно да се развиваме и да растем. Ние от „БИЛКИ ЗА ПРОСТАТА“ сме насочени към сигурно развитие. Свържете се с „БИЛКИ ЗА ПРОСТАТА“ , за да бъдем истински партньори – бъдете нашата посока за развитие, а ние ще се постараем да бъдем прогреса, който ви е потребен.\nбилки за простата – 87702\nВсички продукти на Билки За Простата ООД са в пълно съответствие с иновативните решения на пазара\nПродуктите на „БИЛКИ ЗА ПРОСТАТА“, освен отличен външен вид, разполагат и с високо качество. Детайлната грижа и отношението към клиентите ни прави и всички продукти на „БИЛКИ ЗА ПРОСТАТА“ точно такива. Като ви посочваме, че всички продукти на „БИЛКИ ЗА ПРОСТАТА“ са специални и впечатляващи, ви насочваме към това, че те непременно ще ви направят впечатление. Продуктите на „БИЛКИ ЗА ПРОСТАТА“ са най и това също привлича вниамнието. Високото качество е неразривна част от изработката на всеки артикул на „БИЛКИ ЗА ПРОСТАТА“ . Подобряването и постоянното усъвършенстване на продуктите на „БИЛКИ ЗА ПРОСТАТА“ също ги прави специфични, защото ние бихме желали да отговорим на времето и на изменящите се желания на клиентите, които ще ни се доверят отговорно и адекватно.\nОтлични цени за висококачествени продукти на Билки За Простата ООД\nВ интерес на истината качеството е основна характеристика, щом става въпрос за избиране на продукти. Заложете на пазаруването от „БИЛКИ ЗА ПРОСТАТА“ и от нашия магазин ще ви осигурим безспорна уникалност на всеки продукт, който искате. Някой продукт е оригинален, в случай, че отговаря точно на вашите потребности и дори ги превъзхожда – именно това е планът на „БИЛКИ ЗА ПРОСТАТА“. Този момент е значим ден – заемете се с своето преобразяване, като изберете продукти с марката на „БИЛКИ ЗА ПРОСТАТА“ – то е истинска мечта за качество и добър вкус. Като плащате достатъчно за всички продукти, които планирате да придобиете, вие се спирате на най-изгодното решение. Днес пазарът има хиляди възможности за шопинг на разнообразни цени.\nбилки за простата – 88590\nВ заключение за произвежданите от Билки За Простата ООД продукти\nНие от „БИЛКИ ЗА ПРОСТАТА“ постоянно следим тенденциите, които светът в момента прилага над необходимостите и над търговския бизнес, за да се превърнем в изцяло адекватни да отговорим на всяко едно искане и на всяка ваша нужда. Спирайки се на „БИЛКИ ЗА ПРОСТАТА“ , вие непременно ще се почувствате щастливи и възхитени. “БИЛКИ ЗА ПРОСТАТА“ е сътрудникът, от който имате нужда. Вярвайте в нас, понеже ние от „БИЛКИ ЗА ПРОСТАТА“ използваме непрестанно усилия и ентусиазъм, за да пестим на потребителите ни ценни минути и лоши последствия. Ще ви чакаме, за да изживеем съвместно удовлетворението да използваш продукти с най-високо качество.\nбилки за простата – 36865 бестселъри\nбилки за простата – 81496 цени\nбилки за простата – 98504 разновидности\nбилки за простата – 1251 новини\nбилки за простата – 83866 оферти\nбилки за простата – 42414 новини\nбилки за простата – 93745 бестселъри\nбилки за простата – 60829 предложения\nбилки за простата – 56930 типа\nбилки за простата – 40975 селекции\nбилки за простата – 87715 вида\nбилки за простата – 28431 отстъпки\nбилки за простата – 25627 комбинации\nбилки за простата – 81008 селекции\nбилки за простата – 63114 награди\nбилки за простата – 19551 цени\nбилки за простата – 45149 награди\nбилки за простата – 38868 варианти\nбилки за простата – 18864 цени\nбилки за простата – 76980 промоции\nбилки за простата – 4099 клиенти\nбилки за простата – 44887 селекции\nбилки за простата – 33934 цени\nбилки за простата – 77477 селекции\nбилки за простата – 68913 награди\nбилки за простата – 29800 бестселъри\nбилки за простата – 98779 снимки\nбилки за простата – 39220 селекции\nбилки за простата – 16972 бестселъри\nбилки за простата – 76967 селекции\nбилки за простата – 25888 варианти\nбилки за простата – 36060 новини\nбилки за простата – 64694 възможности\nбилки за простата – 63957 вида\nбилки за простата – 84714 снимки\nбилки за простата – 74302 типа\nбилки за простата – 20718 бестселъри\nбилки за простата – 88766 селекции


Когато казвате за някой покойник “Лека му пръст”, всъщност вие на практика неволно го проклинате | Sakarnews – новини, анализи, коментари от Югоизточна България\nКогато казвате за някой покойник “Лека му пръст”, всъщност вие на практика неволно го проклинате\nОт Сакар нюз октомври 15, 2021 10:59\nСвиленград отбелязва празника си две седмици 0 27.сеп.\nавтор: Протоиерей Петър Гурянов\nЗнаете ли, че когато казвате за някой покойник “Лека му пръст”, всъщност вие на практика неволно го проклинате? Всъщност, тези думи се явяват древноримско проклятие към покойника. Ето как звучат те в пълния си вид: “Да ти е лека земята и пясъкът меко да те покрива, та да изровят костите ти псетата.”\nТакива епитафии били писани някога на надгробните камъни на ненавиждани хора. В същото време обаче помнете, че ако станете свидетели на подобна ситуация на гробищата днес трябва да имате разсъдителност и чувство за такт. Защото ако чуете съсипан от скръб човек да казва на погребението или на помена на близкия си “лека му пръст”, това едва ли ще е най-добрият момент да го вразумявате или да водите дискусии с него! Изчакайте удобен случай и внимателно му обяснете, че православните християни никога не употребяват този израз. Вместо израза “лека му пръст” или други негови производни, трябва да се помолим така: Упокой, Господи, душата на Твоя новопредставлен раб (името) и му прости всички волни и неволни прегрешения и го дарувай с Небесното Си Царство”.\nИзточник: Храм “Свети Атанасий” – Харманли\nВладимир но не Ленин нито Путин октомври 15, 21:57\nЕзичници от римско време сте всички „православни християни“! Човека, ако е умрял, душата му вече е при БОГ и той е отсъдил за къде е! Дали е успял и си почива или е отишъл на мястото дето чака огнената присъда сиреч ада/Хадес на гръцки! В Харманли си имате и погребално дружество с името „Хадес“! Първосветеца/протойерея ви не ви ли предупреди да не ви даже погребват от такова? Четете си Библията и търсете БОг докато е близо, че после настава съд!


Архив за юни 4th, 2022\nШакира и Жерар Пике слагат точка на своя брачен живот\nКолумбийската певица Шакира и испанският футболист Жерар Пике обявиха днес официално, че се разделят, предадоха Ройтерс и Франс прес. „Със съжаление потвърждаваме, че се разделяме. За доброто на нашите деца,...\nПарад на ретро коли събра очите на софиянци\nПарад на класически автомобили събра десетки почитатели на ретро колите пред храм-паметника „Св. Александър Невски“. Най-старите бяха от 30-те години на миналия век. По традиция бяха представени, както добре познати...\n„Европейска райска долина – така наричат по цял свят Долината на розите. Казанлъшката долина е магическо място, в което се събират в едно красивите и ароматни маслодайни рози и историята...\nПодпалиха Културния център „Иван Михайлов” в Битоля\nРано тази сутрин бе подпален Културният център „Иван Михайлов“ в град Битоля, в РС Македония. Инцидентът е станал в ранните часове на деня. „Очакваме всички компетентни институции в най-кратки срокове...\nОбщинският съвет в Мъглиж откри на последното си заседание процедура за създаване на химн на общината. Всеки един град в България се свързва със неговите символи – герб, знаме и...\nОбщина Минерални бани е с най-висока средна продължителност на живота в област Хасково – 76,3 години. Това сочат данните на Националния статистически институт. Някои отдават това на чистия въздух и...\nБанкова служителка от Стралджа източвала сметки на клиенти. Липсите са установени преди 10 дни. Служителката е уволнена. На служителката са оставали две години до пенсия. Тя често е била забелязвана...


Честота на ALT и AST при деца: трябва да знаете за това - Диагностика May\nЧернодробните тестове при децата имат свои собствени характеристики. Няма пълен паралел между чернодробните тестове за възрастни и деца! Тук са описани функционални тестове за чернодробна функция.\nЧернодробни функционални тестове при деца - група от кръвни изследвания, насочени към оценка на чернодробната функция.\nАко алкалната фосфатаза при възрастен е маркер на стагнация на жлъчката, то при детето се увеличава значително през периода на растеж, и тъй като детето непрекъснато расте, АР не може да се използва като показател за холестаза.\nALT норми при деца\nдо 6 седмици 0.37-1.21 mkat / l,\nдо 1 година - 0.27-0.97,\nдо 15 години - 0.20-0.63\nостър вирусен хепатит - най-изразеното увеличение на АЛТ настъпва на 3-5-ия ден от заболяването, максимум 10-50 mkat / l, връщане към нормалното - за 1-1.5 месеца\nхроничен персистиращ хепатит - честота между 0,66 и 4,3 mcat / l, ALT е по-висока от AST\nхроничен активен хепатит - чернодробният тест надвишава 0,83 mkat / l\nинфекциозна мононуклеоза - пикът се достига за 2 седмици, а нормализирането - за 5 седмици, за разлика от вирусния хепатит, LD се увеличава значително\nтоксично увреждане на черния дроб - AST по-висок от ALT и GGT\nчернодробна цироза - леко повишена ALT\nметастази на тумори в черния дроб, първичен хепатом в една трета от случаите\nнеходжкинов лимфом и левкемия - в резултат на инфилтрация на черния дроб\nСиндром на Reye, остра и подостра чернодробна некроза\n2. заболявания на жлъчните пътища и панкреаса\n6. висока или ниска телесна температура\nслед операция на сърцето - увеличаване на 2-ра и нормализация на 10-ия ден след операцията\nинфаркт на миокарда - при деца е изключително рядко, но все пак си струва да се припомни възможността за увеличаване на този тест t\n2. заболявания на скелетните мускули\nмускулни увреждания, причинени от наранявания, операции, автомобилни инциденти\nслед отравяне с въглероден диоксид в резултат на хипоксия\nостър и хроничен хепатит - по-изразено увеличение на AST показва по-тежко увреждане на черния дроб и некроза на хепатоцитите t\nпървичен хепатом - в 70% от случаите, вторични чернодробни тумори - 50%\nинфекциозна мононуклеоза, цитомегаловирусна инфекция\nнякои гликогенози и метаболитни заболявания\n4. кръвни заболявания\nемболия и тромбоза\n5. други причини за увеличаване на AST при дете\nЗа по-добро тълкуване на анализа на ALT трябва да се вземат предвид неговите съотношения с други ензими. Увеличаването на AST и ALT изисква специфичен алгоритъм за действие при намирането на правилната диагноза. Как се действа в подобна ситуация е написано в тази статия.\nчернодробни заболявания - остър и хроничен хепатит, цироза, токсично увреждане на черния дроб, хепато-стеатоза, холестаза вътре и извън черния дроб t\nсърдечни дефекти с провал на дясната половина и застойна сърдечна недостатъчност\nметастази на тумори в черния дроб - този чернодробна проба се увеличава по-рано от билирубина\nметастази на тумори в костта\nлипса на калций и фосфор в храната\nтежка анемия (прочетете за диагнозата анемия в статията "Диагностика на анемия. Какви изследвания трябва да се вземат?")\nНорми на общия билирубин при деца\nПовишен общ билирубин при деца\nслед преливане на кръв\n2. чернодробна жълтеница - нарушение на превръщането на билирубина в чернодробната клетка\nбренддиол хипербилирубинемия (неонатална хипербилирубинемия) при кърмачета между 9 и 27 дни от живота, когато нивото на прегнандиол се повишава в кръвта на майката, прегнандиол инхибира билирубин-конвертиращите ензими.\n3. нарушение на отстраняването на жлъчката в черния дроб\nЯбълково вино Дабин-Джонсън\nхолангиолит - холангит\nсиндром на sammerskill\nпанкреатит с подуване на главата на панкреаса\n4. затваряне на големи жлъчни пътища - камък, тумор или възпаление в тях\nПри всяко неясно чернодробно заболяване списъкът на чернодробните тестове може и трябва да бъде разширен.\nВ тази статия можете да прочетете за чернодробни тестове за метаболизъм и синтез на черния дроб. За функционалните чернодробни тестове при чернодробна патология - тук.\nСтандартните чернодробни тестове при деца могат да бъдат допълнени със следните проучвания:\n5'-нуклеотидаза - най-добрият показател за стагнация на жлъчката от алкалната фосфатаза\nкоагулограма - изследва кръвосъсирването, тъй като по-голямата част от сгъващите се фактори се синтезират в черния дроб;\nимунологични тестове - най-често за антигени и антитела на вируси (вируси на хепатит В и С) или автоантитела (за първична билиарна цироза - антимитохондриални антитела, автоимунен хепатит - антитела, свързани с гладкомускулни клетки, първичен склерозиращ холангит - антиядрени цитоплазмени антитела;\nцерулоплазмин - с болестта на Уилсън-Коновалов\nалфа1-антитрипсин - с цироза\nферитин - неговият излишък е маркер за хемохроматоза\nАко човек е вече на 15 години - той все още е дете или вече е възрастен?\nДобър ден, Тимоот.\nСпоред закона - дете.\nФизическите и развитието могат да бъдат възрастни. Умствено - дете.\nЗдравейте Синът е на 11 месеца. Има операция за отстраняване на атерома. Минали са биохимичния кръвен тест. Алкален фосфор за 1179.3. AST 32.4. ALT 19.1. Какво означават тези резултати? Можем ли да откажем тази операция? Благодаря.\nAST и ALT са в нормални граници.\nПовишената алкална фосфатаза при деца на тази възраст може да се дължи на скок в растежа. Това трябва да бъде оценено от педиатър, въз основа на данни за физическото развитие на детето, увеличаване на теглото в кръг.\nАко хирургът започне да отказва, предлага да се направи GGT тест - това също е индикатор за холестаза - стагнация на жлъчката в черния дроб. Ако той е нормален - черният дроб е здрав. Но друг източник на алкална фосфаза са костите - тук ще трябва да се консултирате с ортопед или педиатър (ако няма ортопед).\nНо мисля, че няма да е необходимо. В педиатричната практика високата алкална фосфатаза изисква предимно контрол.\nБлагослови те! Всичко ще се оправи\nЗдравейте Синът е на 6 години. В анализа на биохимията на ALT 77 единици / л, AST 72 единици / л, фосфатаза 290 единици / л, HDL 0.98. Всички други индикатори в нормалните граници. Но все още има значително увеличен заден лимфен възел на шийката на матката, а по отношение на UAC левкоцити 13.4, лимфоцити 72%, неутрофили 13.1%. Сега детето не се оплаква от нищо, активно. В анамнезата за панкреатична дисфункция често е имало ацетон, билиарна дискинезия. понякога се оплаква от коремна болка. Кажи ми какво може да бъде свързано? Висока ALT, AST може да се дължи на проблеми с панкреаса и жлъчката? и лимфни възли? Ще отидем при лекаря, но аз съм много притеснен. Благодаря\nНарастващите нива на ALT и AST най-често са свързани с патология на черния дроб, а не на панкреаса. Необходимо е да се изследва черния дроб за маркери за хепатит, да се оцени храненето на детето (желателно е диета), да се извърши ултразвуково изследване на черния дроб и панкреаса.\nРезултатът от кръвен тест показва прехвърлена вирусна инфекция (като най-честата възможност). За по-точен отговор, моля, представете пълен анализ, включително абсолютен брой бели кръвни клетки.\nЗначително увеличен задни шийни лимфни възли - колко дълго, с какво свързвате, боли ли, прекомерно изпотяване през нощта? Има повече въпроси, отколкото отговори.\nПосетете лекаря, но не се притеснявайте. Всичко ще бъде наред.\nZdravstvute! Дъщеря ми за 8 месеца е направена за първи път биохимия, AST 75 U / L, ALT 65 U / L. Педиатърът е изпратил за ваксина срещу хепатит в деня на получаване на тестовете, като ни увери, че всичко е нормално и веднага е дал указание на специалиста по инфекциозни болести, за да се застрахова. Инфекциозната болест беше на следващия ден и ни изпрати в паника за всички инфекции. IgM CMV неоткрит, IgM CMV е открит 24.4, авидност 96.7. Хепатит С неоткрит. Токсоплазмоза 0,24 IU / ml. Преди бременност имах CMV, лекувах се със съпруга си. Предполагам, че трябва да има антитела. Анализите от женските консултации отсъстват. Зоната на инфекциозните заболявания, назначена Хофитол, отиде в отпуск, сменихме лекаря на степен на инфекциозни заболявания. Лекарят е добра педиатрична глава при педиатрични инфекциозни заболявания, на които вярваме. Тя ми назначи PCR метода на кърмата за CMV, резултатът е положителен от двете гърди. Методът на дъщерна PCR за кръв CMV е отрицателен, вирусът на Epstein Barr е отрицателен, gerpis тип 6 е отрицателен. PCR урината е положителна за CMV.\nУлтразвуково изследване на коремната кухина 9 месеца.\nЧерен дроб: гладък контур; диафрагмата е ясно определена, обичайната ехо плътност; ехоструктурата е хомогенна, размери: дебелина (pd) mm: 78, дебелина (ld), mm: 32.4; вътрешните канали не са разширени; диаметър на порталната вена 4mm не разширен; Допълнителни данни: десният лоб на черния дроб се издава на 1,2 cm от под ребрата.\nУлтразвуково изследване на далака: форма без белези, увеличена; контур гладка капсула добре диференцирана; плътността на ехото е нормална; хомогенна ехоструктура; площ от 14.6 cm / 2; допълнителни данни: размер на далака 67х27 mm. В хода на мезентерията се определят множество лимфни възли с размери до 8,6 mm овална форма с отчетливи гладки контури, които не се сливат в конгломерати.\nGall: балонът е; размер 31.8 х 11.5 mm; формата е деформирана; съдържанието е хомогенно; нормална плътност на ехото; няма конгломерати; холедок не разширен диаметър 1 mm; допълнителни данни: жлъчният мехур е надхвърлен в областта на шията, в тялото с / 3. ЗАКЛЮЧЕНИЕ: умерена хепатоспленомегалия.\nСлед приемане на Hofitol ALT 36.3 U / l, AST 51U / l, GGT 26 U / l, Schf U / l 557. Беше.\nНие се успокоихме. На 11 месеца те решиха да направят ДПТ преди това да се оттегли от мед, те чакаха внесена ваксина и не чакаха. Решиха нашата ваксина, но решиха да преминат биохимия. Alt 231.6 U / l, AST 167.8 U / l, GGT 25, Fsch 192 U / l. Урината беше перфектна във всички отношения. Общ анализ на кръвта върху левкоцентричната формула с ниски нива на неутрофили 0. Soe 14. Средната концентрация на хемоглобина (msns) е 352 g / dl; индекс на разпространение на червени клетки (rdw-sd) 34.7 fl; средният обем на тромбоцитите (mpv) е 8.5 Fl; еозинофили (ео) abs 0.33 10'9 / l; лимфоцити (lymp) abs 7,6 10'9 / l; моноцити (моно) abs 1,14 10'9 / l. Бях лекуван с ацикловир акър, виферон супозитории: 10 дни. Повтарящото се мляко показва положително. Сега пия изоприназин, дъщеря ми пие Зовиракс, свещи Viferon, Ursofalk. 4 дни лечение намали ALT 132,4 u / l; AST 86.0 u / l; GGT 24 единици / л. В родилния дом жълтеницата бе прехвърлена, преминала бързо и билирубинът бил нормален за изрязване. Сега не разбирам причината за увеличаването на ALT AST? Няма инфекция, CMV чрез мляко е само в урината, но има и антитяло. Може ли пренесената жълтеница да повлияе?\nМеханизмът на действие на саксаглиптин върху тялото с диабет\nПулс с диабет\nДиабет с захарен диабет: предимства и недостатъци


26.09.2021 - 18:53 /Редактирана: 26.09.2021 - 20:30/\nОтборът на ЦСКА победи Левски с 2:1 в голямото дерби от деветия кръг на Първа лига, играно на Националния стадион "Васил Левски". Въпреки че бяха определяни за големи фаворити, "червените" трябваше да положат много усилия, за да стигнат до успеха, дошъл след пълен обрат.\nВ началото на двубоя "сините" бяха по-активни в предни позиции и още в 10-та минута добър изстрел по земя от границата на наказателното поле на Георги Миланов срещна гредата на вратата, пазена от Густаво Бусато. Постепенно възпитаниците на Стойчо Младенов поеха инициативата, но играчите на Левски се отбраняваха солидно и бяха опасни в атака. Това даде резултат в 28-та минута, когато Миланов преодоля Бусато със страхотен изстрел със задна ножица, след като Христос Шелис отклони топката с глава след центриране от корнер. По всичко изглеждаше, че тимът на Станимир Стоилов ще се оттегли на почивката с преднина, но в 44-та минута Греъм Кери изравни с отлично изпълнение с левия крак след асистенция на Брадли Мазику.\nПрез второто полувреме "армейците" бяха по-настойчиви и дочакаха своя момент в 65-та минута, когато централният нападател Жорди Кайседо надбяга Шелис и останал очи в очи с Николай Михайлов хладнокръвно направи 2:1. "Сините" натиснаха в търсене на изравнителен гол, но можеха да получат трети гол на контраатака, ако Йоан Баи и Кайседо бяха по-съсредоточени. В крайна сметка ЦСКА опази своята преднина и стигна до ценен успех срещу големия си съперник.\nПо този начин ЦСКА записа пета победа в шест мача от началото на сезона и се изкачи до трето място в класирането с 16 точки, две по-малко от лидера Ботев Пловдив, който обаче е изиграл три мача повече. За Левски това бе пето поражение през кампанията, а тимът заема 11-та позиция в подреждането с актив от осем точки. От своя страна Стоилов продължава да търси първата си победа в първенството след завръщането си на "Герена" след двете равенства с Локомотив Пловдив и ЦСКА 1948 и победата над Марек за Купата на България. /БГНЕС


skif.bg - С книга и филм - "Дюн" на Дени Вилньов излиза на големия екран на 22 октомври\nКанадският режисьор Дени Вилньов е дал съгласие да екранизира романа на Франк Хърбърт „Дюн“ за "Уорнър" и Legendary при условие- те да му позволят да го раздели на два филма, съобщи Indiewire. Любопитното е, че е получил тяхното съгласие. В началото на лентата заглавието е "Дюн: Първа част". Проблемът обаче на Вилньов е, че не знае дали ще има втора част. Сценарият на втория филм се пишел в момента, но "Уорнър" все още не казва нищо официално по въпроса.\nВ ново интервю за Variety, цитирано от "Сега", Вилньов потвърди, че първоначалният план е бил да заснеме и двата филма наведнъж (по примера на Питър Джаксън, който засне едновременно и трите серии на "Властелинът на пръстените"). "По няколко причини това не се случи и аз се съгласих на предизвикателството да направя първата част и след това да изчакам да видим дали филмът ще предизвика достатъчно ентусиазъм. Вложих в нея цялата си страст, в случай че тя остане единствена. Но аз съм оптимист", казва канадският режисьор.\nФактът, че "Дюн" изобщо излезе, е донякъде забележителен, като се имат предвид лошите резултати при предишните опити. Макар да повлия дълбоко на по-късните научнофантастични епоси като „Междузвездни войни“, оригиналният роман на Франк Хърбърт се смяташе за тромав или дори "невъзможен за екранизация". До голяма степен причината е в дължината, мащабите му и сложните подробности относно различните религии, технологии и враждуващи семейства подобно на "Игра на тронове".